子曰:"知者乐水,仁者乐山;知者动,仁者静;知者乐,仁者寿."("论语·雍也")子在川上曰:'逝者如斯夫,不舍昼夜.'"("论语·子罕").子曰:"知者乐水,仁者乐山;知者动,仁者静;知者乐,仁者寿."("论语·雍也") 子在川上曰:'逝者如斯夫,不舍昼夜.'"("论语·子罕") 徐子曰:"仲尼亟称于水,曰:'水哉,水哉!'何取于水也?"孟子曰:"原泉混混,不舍昼夜.盈科而后进,放乎四海,有本者如是,是之取尔.苟为无本,七八月之闲雨集,沟浍皆盈;其涸也,可立而待也.故声闻过情,君子耻之."("孟子·离娄下") 孟子曰:"孔子登东山而小鲁,登泰山而小天下,故观于海者难为水,游于圣人之门者难为言.观水有术,必观其澜.日月有明,容光必照焉.流水之为物也,不盈科不行;君子之志于道也,不成章不达."("孟子·尽心上") 上善若水.水善利万物而不争.处众人之所恶.故几于道. 居善地. 心善渊.与善仁. 言善信. 政善治. 事善能. 动善时. 夫唯不争.故无尤.("老子"第八章) 江海所以能为百谷王者,以其善下之,故能为百谷王.("老子"第六十章) 天下莫柔弱于水,而攻坚强者莫之能胜,以其无以易之.弱之胜强,柔之胜刚,天下莫不知,莫能行.("老子"第七十八章) 胜者之战民也,若决积水于千仞之溪者,形也.("孙子·形篇") 激水之疾,至于漂石者,势也;鸷鸟之击,至于毁折者,节也.是故善战者,其势险,其节短.势如彍弩,节如发机.("孙子·势篇") 夫兵形象水,水之行,避高而趋下;兵之胜,避实而击虚.水因地而制行,兵因敌而制胜.故兵无成势,无恒形.能因敌变化而取胜者,谓之神.故五行无常胜,四时无常位;日有短长,月有生死.("孙子·虚实篇")